  Анжелика Тихонова корреспондент Сарапулын Удмурт крезьгурчилы Герман Корепановлы вордӥськем дырысеныз 95 ар тырмонлы сӥзем ӝыт ортчытозы. Со сярысь Йӧскалык лулчеберетъёсты улӟытонъя но азинтонъя «Электрон» лулчеберетъя дворецлэн «ВКонтакте» мерлыко вотэсысь бамаз ивортэмын. «Мон тодам ваисько» нимаськись ӝыт 13-тӥ инвожое 17 часын «Электрон» лулчеберетъя дворецлэн эктон залаз ортчоз. Ужрадын крезьгурчилэн творчествоеныз тодматозы, удмурт кырӟанъя «Вуюись» ансамбль солэсь кырӟанъёссэс быдэстоз. Со сяна удмурт калык шудонъёс ортчытозы, нош бӧрысь – этно-дискотека. Пыронэз дунын. Тодэ вайытом, Дэбес ёрос удмурт крезьгурчилы Геннадий Корепанов-Камскийлы сӥзем ужрадъёс ортчытон понна грант утӥз. Нош Удмуртиысь «Италмас» ансамбльлы Анатолий Мамонтовлэсь нимзэ сётӥзы.  Тегъёс: Сарапул Удмуртия удмуртъёс крезьгурчиос крезьгур  